pythainlp/thai-wiki-dataset-v3 huggingface dataset:
มาริ ยางูจิ

มาริ ยางูจิ (ญี่ปุ่น : 矢口真里/อังกฤษและโรมะจิ : Yaguchi Mari) (เกิดวันที่ 20 มกราคม พ.ศ. 2526) เป็นนักร้อง นักแสดงและพิธีกรหญิงชาวญี่ปุ่น เธอเป็นอดีตสมาชิกรุ่นที่ 2 ของมอร์นิงมูซูเมะ
==ประวัติการทำงาน==
ยางูจิได้รับเลือกให้เป็นสมาชิกรุ่นที่ 2 ของมอร์นิงมูซูเมะผ่านโครงการ “มอร์นิงมูซูเมะ สึอิกะออดิชัน”(モーニング娘。追加オーディション) ในปี พ.ศ. 2541 พร้อมกับเค ยาซูดะและซายากะ อิจิอิ พวกเธอทั้ง 3 คนในฐานะสมาชิกรุ่นที่ 2 ได้ปรากฏตัวครั้งแรกในซิงเกิลที่ 2 "ซัมเมอร์ไนท์ทาวน์"
ในเพลงซิงเกิลที่ 8 ของมอร์นิงมูซูเมะที่ชื่อว่า “โคอิโนะ แดนซ์ไซต์” มีเนื้อเพลงอยู่ท่อนหนึ่งที่ยางูจิจะต้องร้องคนเดียวว่า “เซ็กซี่บีม!”(セクシービーム!) โดยท่อนเพลงสั้น ๆ ท่อนนี้เองที่ทำให้เธอมีสัญลักษณ์ใหม่ขึ้นมา โดยคำว่า “เซ็กซี่บีม” ได้กลายเป็นวลีประจำปากของเธอ และเป็นที่รู้กันในหมู่เพื่อนศิลปินนักร้องและแฟนคลับด้วย
เมื่อมาถึงปีที่ 7 ของยางูจิในมอร์นิงมูซูเมะ เธอก็ได้ขอลาออกจากมอร์นิงมูซูเมะอย่างกะทันหัน โดยที่เธอได้ให้เหตุผลของการกระทำครั้งนี้ว่า เธอต้องการจะขยับไปสร้างอาชีพที่มีความเป็นผู้ใหญ่มากขึ้น แต่ก็มีบางคนที่บอกว่า เธอต้องออกไปก่อนเพราะมีคนจับได้และมีรูปภาพที่เป็นหลักฐานว่า "เธอกำลังมีความสัมพันธ์กับนักแสดงหนุ่มที่ชื่อ โองูริ ชุง ในขณะที่ตอนนั้นเธอมีอายุเพียง 22 ปี
หลังจากที่ยางูจิได้อำลาจากมอร์นิงมูซูเมะไป เธอก็ได้หันไปสร้างผลงานเพลงเดี่ยว โดยผลงานชิ้นแรกของเธอมีชื่อว่า “นิงิยากะนะฟูยุ” ซึ่งเป็นงานที่ได้วงไอดอลหญิง “เบอรรีซ์ โควโบว” มาช่วยร้อง โดยเพลงนี้ยังมีท่อนที่เอาไปเชื่อมต่อกับเพลงซิงเกิลที่ชื่อ “กักฮยากุไคบุงไอชิเตคุดาไซ” ของทางเบรรีซ์ โควโบว ด้วย
==ชีวิตส่วนตัว==
ยางูจิได้แต่งงานครั้งแรกกับนักแสดงหนุ่มชาวญี่ปุ่น มาซายะ นากามูระ ในปี พ.ศ. 2554 แต่ไม่มีลูกด้วยกัน หลังจากนั้น 2 ปีถัดมา ทั้งคู่ได้หย่ากัน
ต่อมาในปี พ.ศ. 2561 ยางูจิแต่งงานครั้งที่ 2 กับอดีตนายแบบชาวญี่ปุ่นและมีลูกด้วยกัน 2 คน
== อ้างอิง ==
==ดูเพิ่ม==
เฮลโล! โปรเจกต์
มอร์นิงมูซูเมะ
ซิกซ์
โรแมนซ์
ทัมโปโปะ
มินิโมนิ
มอร์นิงมูซูเมะ ซากูระกูมิ
อาโออิโระ 7
7-นิงมัตสึริ
เซ็กซี 8
11 วอเตอร์
เอช.พี. ออลสตาร์ส
==แหล่งข้อมูลอื่น ==
นักร้องหญิงญี่ปุ่น
เฮลโล! โปรเจกต์
มอร์นิงมูซูเมะ
อดีตสมาชิกของมอร์นิงมูซูเมะ
บุคคลที่เกิดในปี พ.ศ. 2526
บุคคลจากโยโกฮามะ
ผู้มีชื่อเสียงทางโทรทัศน์ชาวญี่ปุ่น
พระเจ้าบรมวงศ์เธอ เจ้าฟ้ากรมขุนขัตติยกัลยา

พระเจ้าบรมวงศ์เธอ เจ้าฟ้ากรมขุนขัตติยกัลยา (10 ธันวาคม พ.ศ. 2398 - 13 พฤษภาคม พ.ศ. 2425) มีพระนามเดิมว่า พระเจ้าลูกเธอ พระองค์เจ้ากรรณิกาแก้ว เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่พระสัมพันธวงศ์เธอ พระองค์เจ้าพรรณราย และเป็นพระโสทรเชษฐภคินีในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
== พระประวัติ ==
พระเจ้าบรมวงศ์เธอ เจ้าฟ้ากรมขุนขัตติยกัลยา เป็นพระราชธิดา พระองค์ที่ 21 ในพระบาทสมเด็จพระจอมเกล้าเจ้าอยู่หัว และลำดับที่ 1 ที่ประสูติแต่พระสัมพันธวงศ์เธอ พระองค์เจ้าพรรณราย ประสูติเมื่อวันจันทร์ เดือนอ้าย ขึ้น 2 ค่ำ ปีเถาะ สัปตศก จุลศักราช 1217 ตรงกับวันที่ 10 ธันวาคม พ.ศ. 2398 มีพระโสทรกนิษฐภาดาหนึ่งพระองค์ คือ พระเจ้าลูกยาเธอ พระองค์เจ้าจิตรเจริญ เมื่อพระชันษาครบเดือน พระบาทสมเด็จพระจอมเกล้าเจ้าอยู่หัวพระราชทานพระนามว่า พระเจ้าลูกเธอ พระองค์เจ้ากรรณิกาแก้ว โดยได้พระราชทานพระนามพร้อมคาถาภาษามคธว่า
“ให้พระนามพระเจ้าลูกเธอหญิง ในหม่อมเจ้าพรรณรายว่า พระเจ้าลูกเธอ พระองค์เจ้ากรรณิกาแก้ว จงเจริญอายุ วรรณ สุข พล ปฏิภาณ ในนามวรรคบริวารวันนี้ทุกประการเทอญ
พระราชทาน ณ วัน ๕ ฯ๓ ๒ ค่ำ ปีเถาะ สัปตศก
สุขินีว อยํ โหตุ  โสภา ราชกุมาริกา
ทีฆายุกา อโรคี จ  ลาภินี จ ยสสฺสินี”
ซึ่งคาถาพระราชทานพระพรภาษามคธแปลความได้ว่า
ราชกุมาริกางามนี้ จงมีความสุขและอายุยืนยาว ไม่มีโรคาพาธิและมีลาภยศ เทอญ
ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าน้องนางเธอ
พระเจ้าน้องนางเธอ พระองค์เจ้ากรรณิกาแก้ว สิ้นพระชนม์ในสมัยรัชกาลที่ 5 เมื่อวันพุธ เดือน 7 ขึ้น 14 ค่ำปีมะเมีย สัปจศก จุลศักราช 1244 ตรงกับวันที่ 13 พฤษภาคม พ.ศ. 2425 สิริพระชันษา 26 ปี
เมื่อวันที่ 12 กันยายน ปีเดียวกัน พระบาทสมเด็จพระจุลจอมเกล้าเจ้าอยู่หัวโปรดให้สถาปนาพระอัฐิเป็น พระเจ้าน้องนางเธอ กรมขุนขัติยกัลยา
เมื่อวันที่ 18 ธันวาคม พ.ศ. 2430 โปรดให้สถาปนาพระอัฐิ พระเจ้าน้องนางเธอ กรมขุนขัติยกัลยา และสถาปนา พระเจ้าน้องยาเธอ กรมขุนนริศรานุวัดติวงศ์ ขึ้นเป็น เจ้าฟ้า พร้อมกัน เหตุที่สถาปนาเป็นเจ้าฟ้านั้น เพราะพระสัมพันธวงศ์เธอ พระองค์เจ้าพรรณราย เป็นพระกนิษฐภคินีร่วมพระบิดาในสมเด็จพระเทพศิรินทราบรมราชินี
ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าบรมวงษ์เธอ ตั้งแต่วันที่ 23 ตุลาคม พ.ศ. 2453
== พระอิสริยยศ ==
10 ธันวาคม พ.ศ. 2398 - 1 ตุลาคม พ.ศ. 2411 : พระเจ้าลูกเธอ พระองค์เจ้ากรรณิกาแก้ว
1 ตุลาคม พ.ศ. 2411 - 13 พฤษภาคม พ.ศ. 2425 : พระเจ้าน้องนางเธอ พระองค์เจ้ากรรณิกาแก้ว
12 กันยายน พ.ศ. 2425 : พระเจ้าน้องนางเธอ กรมขุนขัติยกัลยา
18 ธันวาคม พ.ศ. 2430 : พระเจ้าน้องนางเธอ เจ้าฟ้ากรมขุนขัตติยกัลยา
23 ตุลาคม พ.ศ. 2453 : พระเจ้าบรมวงศ์เธอ เจ้าฟ้ากรมขุนขัตติยกัลยา
== พงศาวลี ==
== หมายเหตุ ==
 บางแห่งสะกดว่า ขัติยกัลยา
== อ้างอิง ==
เชิงอรรถ
บรรณานุกรม
พระเจ้าบรมวงศ์เธอ ชั้น 4
เจ้าฟ้าหญิง
กรมขุน
พระราชธิดาในรัชกาลที่ 4
ธีรพงษ์ ไดสตาร์ยิม

ธีรพงษ์ ไดสตาร์ยิม หรือ ธีระพงษ์ แก้วหนองเสม็ด เป็นชาวจังหวัดนครศรีธรรมราช เกิดเมื่อ 5 กรกฎาคม พ.ศ. 2522 สถิติการชก 24 ครั้ง ชนะ 23 (น็อค 6)แพ้ 1
== เกียรติประวัติ ==
แชมป์ IBF Pan Pacific รุ่นแบนตัมเวท (2546 - 2549)
* ชิง 18 ธันวาคม 2546 ชนะน็อคยกที่ 11 เชอร์วิน มานาทัด (ฟิลิปปินส์) ที่ กรุงเทพมหานคร
* ป้องกันแชมป์ครั้งที่ 1, 27 เมษายน 2547 ชนะน็อค เอลเดน เดอลาครูซ (ฟิลิปปินส์) ยก 6 ที่ จ.นครราชสีมา
* ป้องกันแชมป์ครั้งที่ 2, 12 กรกฎาคม 2547 ชนะคะแนน ไมเคิล โดมิงโก (ฟิลิปปินส์) ที่ คลองเตย กรุงเทพมหานคร
* ป้องกันแชมป์ครั้งที่ 3, 20 พฤษภาคม 2548 ชนะคะแนน นาธาน บาร์เซโลนา (ฟิลิปปินส์) ที่ โรงแรมเจ้าพระยาปาร์ค กรุงเทพมหานคร
* ป้องกันแชมป์ครั้งที่ 4, 20 มิถุนายน 2548 ชนะคะแนน ริโก้ เกนอน (ฟิลิปปินส์) ที่ มหาวิทยาลัยราชภัฏ อำเภอหัวหิน จังหวัดประจวบคีรีขันธ์
* ป้องกันแชมป์ครั้งที่ 5, 18 พฤศจิกายน 2548 ชนะคะแนน เดนเต้ คอนติก้า (ฟิลิปปินส์) ที่ อำเภอหัวหิน จังหวัดประจวบคีรีขันธ์
== อ้างอิง ==
สถิติการชก 
นักมวยสากลชาวไทยรุ่นแบนตัมเวท 
บุคคลจากจังหวัดนครศรีธรรมราช‎
แชมป์ IBF แพนแปซิฟิก
นักมวยสากลชาวไทยจากค่ายมวยเกียรติกรีรินทร์โปรโมชัน
ฟ้าสั่ง พ.ธวัชชัย

ฟ้าสั่ง พ.ธวัชชัย หรือ ฟ้าสั่ง สามเคแบตเตอรี่ มีชื่อจริงว่า ณรงค์ฤทธิ์ ปิรัง เป็นชาวจังหวัดอุบลราชธานี เกิดเมื่อ 5 มิถุนายน พ.ศ. 2517 เป็นอดีตแชมป์โลกของสถาบันสหพันธ์มวยโลก (WBF) ในรุ่นแบนตั้มเวท
ฟ้าสั่ง ถือเป็นนักมวยไทยคนแรกที่เคยขึ้นชกกับ แมนนี ปาเกียว นักมวยชาวฟิลิปปินส์ชื่อดังระดับโลกถึง 2 ครั้ง โดยครั้งแรกเมื่อการลงนวมซ้อมกัน 5 ยก เมื่อปี พ.ศ. 2546 ที่ฟิลิปปินส์  ซึ่งผลออกมาทั้งคู่เสมอกัน ซึ่งการชกในครั้งนี้มิได้มีการบันทึกลงในสถิติการชกของทั้งคู่ และในครั้งที่ 2 เป็นการชกตัดเชือกขึ้นชิงแชมป์โลกในรุ่นเฟเธอร์เวทของสถาบันสหพันธ์มวยนานาชาติ (IBF) ในปี พ.ศ. 2547 ที่ฟิลิปปินส์ ผลการชกปรากฏว่า ฟ้าสั่งเป็นฝ่ายแพ้ทีเคโอไปในยกที่ 4 
==เกียรติประวัติ==
แชมป์ PABA รุ่นจูเนียร์เฟเธอร์เวท (2541)
* ชิง 20 มีนาคม 2541 ชนะน็อค ยก 5 อาร์ซี่ เอนุซ  ที่ จ.เชียงใหม่
* สิงหาคม 2541 ถูกปลด
แชมป์โลก WBF รุ่นแบนตั้มเวท (2542 - 2543)
* ชิง 12 กุมภาพันธ์ 2542 ชนะน็อค ยก 1 พีรูท บอย (อินโดนีเซีย) ที่ จ.สุราษฎร์ธานี
* ป้องกันแชมป์ครั้งที่ 1, 27 สิงหาคม 2542 ชนะน็อค ยก 5 ดันแคน มาคูเบอเน่  ที่ จ.กาฬสินธุ์
* พฤศจิกายน 2543 ถูกปลด
แชมป์เงา IBF รุ่นแบนตั้มเวท (2543 - 2544)
* ชิง 5 ตุลาคม 2543 ชนะคะแนน โดบรัค อาร์เธอร์ (อินโดนีเซีย) ที่ จ.ลำพูน
* พ.ศ. 2546 สละแชมป์
แชมป์ IBF แพนแปซิฟิก รุ่นจูเนียร์เฟเธอร์เวท (2545 -2547)
* ชิงแชมป์ 18 มีนาคม 2546 ชนะน็อค ยก 1 อาจิ๊บ ซาลูม  ที่ จ.เพชรบุรี
* ป้องกันแชมป์ครั้งที่ 1, 18 กรกฎาคม 2546 ชนะน็อค ยก 6 โจมาร์ ดามอสมอค  ที่ จ.นครศรีธรรมราช
* ป้องกันแชมป์ครั้งที่ 2,13 ก.ค. 2548 ชนะน็อค ยก 2 โจเอล เอสคอล  ที่ จ.สมุทรปราการ
* ป้องกันแชมป์ครั้งที่ 3, 23 กันยายน 2548 ชนะน็อค ยก 4 โจโจ้ ออร์ตาโน่  ที่ จ.กาญจนบุรี
* ป้องกันแชมป์ครั้งที่ 4, 21 ตุลาคม 2548 ชนะน็อค ยก 2 โนเอล ซุงกาอิด  ที่ สนามกีฬาห้วยขวาง แขวงห้วยขวาง เขตห้วยขวาง
* ป้องกันแชมป์ครั้งที่ 5, 17 กุมภาพันธ์ 2549 ชนะคะแนน เอ็ดการ์โด คาร์บินสัน  ที่ จ.พระนครศรีอยุธยา
* ป้องกันแชมป์ครั้งที่ 6, 21 เมษายน 2549 ชนะน็อค ยก 4 เรย์นาโด มาร์โค  ที่ โรงแรมเจ้าพระยาปาร์ค แขวงสามเสนนอก เขตห้วยขวาง
* ป้องกันแชมป์ครั้งที่ 7, 22 พฤษภาคม 2549 ชนะน็อค ยก 8 จูน เดอ อาซิส  ที่
* ป้องกันแชมป์ครั้งที่ 8, 21 กรกฎาคม 2549 ชนะน็อค ยก 4 เอ็ดมุนด์ โนนอง เดวิลลีเรส  ที่
* ป้องกันแชมป์ครั้งที่ 9, 22 กันยายน 2549 ชนะน็อค ยก 7 เชอร์วิน มานาทัด  ที่
* ป้องกันแชมป์ครั้งที่ 10, 26 ตุลาคม 2549 ชนะน็อค ยก 5 เอ็ดเวิร์ด เอสครีเบอร์  ที่
* ป้องกันแชมป์ครั้งที่ 11, 24 พฤศจิกายน 2549 ชนะน็อค ยก 6 วาลิโต บาร์เตคิว  ที่
* ป้องกันแชมป์ครั้งที่ 12, 21 กุมภาพันธ์ 2550 ชนะน็อค ยก 4 แดเนียล ดิโอลัน  ที่ โรงแรมเจ้าพระยาปาร์ค แขวงสามเสนนอก เขตห้วยขวาง
* ป้องกันแชมป์ครั้งที่ 13, 23 มิถุนายน 2550 ชนะน็อค ยก 2 จูเวนเชียส ลาเอนเต้ (อินโดนีเซีย) ที่ โรงเรียนทวีธาภิเศก
เคยชิงแชมป์ต่อไปนี้แต่ไม่สำเร็จ
* ชิงแชมป์โลก WBF รุ่นซูเปอร์แบนตั้มเวท 1 เมษายน 2538 แพ้คะแนน โทนี่ เวห์มเบ้  ที่ จ.อำนาจเจริญ
* ชิงแชมป์โลก IBF รุ่นจูเนียร์เฟเธอร์เวท 28 ตุลาคม 2550 แพ้คะแนน สตีฟ โมลิเตอร์  ที่ โรงแรมรามา กาสิโน ออนแทรีโอ
==ชื่ออื่น==
ฟ้าสั่ง สามเคแบตเตอรี่
ฟ้าสั่ง เฮโมวิตยิม
==อ้างอิง==
นักมวยสากลชาวไทยรุ่นแบนตัมเวท
นักมวยสากลชาวไทยรุ่นซูเปอร์แบนตัมเวท
บุคคลจากจังหวัดอุบลราชธานี‎
แชมป์ PABA
แชมป์โลก WBF
แชมป์เงา IBF
แชมป์ IBF แพนแปซิฟิก
นักมวยสากลชาวไทยจากค่ายมวยเกียรติกรีรินทร์โปรโมชัน
นิ้ว (หน่วยความยาวระบบอังกฤษ)

นิ้ว (inch; พหูพจน์: inches; ย่อว่า in หรือ ″ (ดับเบิลไพรม์)) เป็นหน่วยวัดความยาวในระบบอังกฤษ นิยามโดยเป็น  ของฟุต หรือเท่ากับ 0.0254 เมตรพอดี
นอกจากนี้การแบ่งหน่วยย่อยมักใช้เศษส่วนอย่างต่ำกำกับเช่น ″ จะไม่เขียนเป็น 2.375″ หรือ ″
== 1 นิ้ว มีค่าเท่ากับ ==
0.0254 เมตร
2.54 เซนติเมตร
25.4 มิลลิเมตร
0.083 ฟุต
0.027 78 หลา
0.000 015 783 ไมล์
==ดูเพิ่ม==
นิ้ว (หน่วยความยาวไทย)
หน่วยความยาวระบบอังกฤษ
ฟุต

ฟุต (foot; พหูพจน์: feet; ย่อว่า ft หรือ ′ (ไพรม์)) เป็นหน่วยวัดความยาวในระบบอังกฤษ นิยามโดยให้มีขนาดเท่ากับ 0.3048 เมตรพอดี และแบ่งเป็นหน่วยย่อย 12 นิ้ว
==1 ฟุต มีค่าเท่ากับ ==
0.3048 เมตร
30.48 เซนติเมตร
304.8 มิลลิเมตร
12 นิ้ว
0.333 หลา
0.000 189 394 ไมล์
หน่วยความยาวระบบอังกฤษ
หน่วยอังกฤษ
หลา

หลา เป็นหน่วยวัดความยาวในระบบอังกฤษ มักย่อว่า yd จากภาษาอังกฤษ yard
== 1 หลา มีค่าเท่ากับ ==
0.9144 เมตร
91.44 เซนติเมตร
914.4 มิลลิเมตร
36 นิ้ว
3 ฟุต
0.000 568 182 ไมล์
หน่วยความยาวระบบอังกฤษ
หน่วยอังกฤษ
วา

วา เป็นหน่วยวัดความยาวของไทย มีที่มาจากการกางแขนทั้งสองออกไปข้างลำตัวในแนวราบ หนึ่งวาวัดจากปลายนิ้วกลางของแขนข้างหนึ่ง (หรือนิ้วอื่นที่ยาวที่สุดสำหรับบางคน) ผ่านอกไปยังปลายนิ้วกลางของแขนอีกข้าง แต่เนื่องจากระยะวาของแต่ละคนไม่เท่ากัน พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 วายาวเท่ากับ 2 เมตรเป็นต้นมา และใช้อักษรย่อว่า ว.  หน่วยวาใช้ประกอบกันเป็นหน่วยวัดพื้นที่คือ ตารางวา
ในบันทึกของลาลูแบร์ระบุว่า 1 วา สั้นกว่าตัวร์ (toise) ประมาณ 1 ปูช (pouce) หรือประมาณ 1.9 เมตร ในบันทึกของบาทหลวงฌ็อง-บาติสต์ ปาลกัว นิยามว่า วา เท่ากับ ฟาทอม (fathom) หรือเท่ากับ 1.829 เมตร ส่วนในสนธิสัญญาเบาว์ริงได้ระบุว่าชาวอังกฤษและคนในบังคับจะเช่าที่ดินและซื้อบ้าน จะต้องตั้งห่างจากกำแพงพระนคร 200 เส้น คือ 4 ไมล์ เมื่อแปลงจากเส้นเป็นวา (100 เส้นเท่ากับ 2,000 วา) 1 วา จะเท่ากับ 1.6 เมตร ในสนธิสัญญาไมตรีและพาณิชย์ ค.ศ. 1833 ระบุว่า 1 วา เท่ากับ 78 นิ้ว ในระบบอังกฤษหรืออเมริกัน หรือเท่ากับ 96 นิ้ว (หน่วยความยาวไทย) หรือเท่ากับ 1.981 เมตร
==หน่วยความยาว==
1 วา มีค่าเท่ากับ
80 นิ้ว
8 คืบ
4 ศอก
2 เมตร
เส้น
โยชน์
ในทางกลับกัน
1 เส้น = 20 วา
1 โยชน์ = 8,000 วา
== สำนวนที่กล่าวถึง ==
ลดราวาศอก - ผ่อนลง, ยอมอ่อนให้
พอไปวัดไปวา, ไปวัดไปวาได้ - มีรูปร่างหน้าตาดีพออวดเขาได้
== อ้างอิง ==
หน่วยความยาวไทย
ศอก

ศอก อาจหมายถึง
ข้อศอก อวัยวะในร่างกาย
ศอก (หน่วยความยาวไทย) หน่วยวัดความยาวของไทย
Cubit
คืบ

คืบ เป็นหน่วยวัดความยาวของไทย มีที่มาจากการเหยียดมือออกลงบนพื้นราบอย่างเต็มที่ หนึ่งคืบวัดจากปลายนิ้วโป้ง ไปถึงนิ้วนางหรือนิ้วก้อย  แต่เนื่องจากระยะคืบของแต่ละคนไม่เท่ากัน พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 คืบยาวเท่ากับ ¼ ของเมตร (0.25 เมตร) เป็นต้นมา และใช้อักษรย่อว่า ค. 
1 คืบ มีค่าเท่ากับ
10 นิ้ว
25 เซนติเมตร
0.25 เมตร
ศอก
4 กะโหลก
ในทางกลับกัน
1 ศอก = 2 คืบ
1 วา = 8 คืบ
1 เส้น = 160 คืบ
1 โยชน์ = 64,000 คืบ
4 กะโหลก = 1 คืบ
== เกรียก ==
เกรียก เป็นการวัดด้วยมือเช่นเดียวกับคืบ แต่วัดจากนิ้วโป้งไปถึงนิ้วชี้ ระยะเกรียกจึงสั้นกว่าคืบเล็กน้อย ไม่ใช้เป็นมาตราวัด และไม่มีการเทียบในพระราชบัญญัติมาตราชั่ง ตวง วัด 
== สำนวนที่กล่าวถึง ==
ได้คืบจะเอาศอก - ต้องการจะได้มากกว่าที่ได้มาแล้ว
คืบก็ทะเล ศอกก็ทะเล - เมื่อออกทะเลอย่าประมาท ทะเลล้วนมีอันตราย
แค่คืบแค่เกรียก - เพียงระยะสั้น ๆ
== อ้างอิง ==
หน่วยความยาวไทย
หน่วยอังกฤษ
เส้น

เส้น เป็นหน่วยวัดความยาวของไทย กำหนดไว้ว่ามีความยาวเท่ากับ 20 วา แต่เนื่องจากหน่วยเส้นนี้วัดจากหน่วยวา และระยะวาของแต่ละคนไม่เท่ากัน ระยะเส้นจึงอาจคลาดเคลื่อนไปได้มาก พระราชบัญญัติมาตราชั่ง ตวง วัด พระพุทธศักราช ๒๔๖๖ จึงกำหนดให้ 1 เส้นยาวเท่ากับ 40 เมตรเป็นต้นมา (ซึ่งยังคงเท่ากับ 20 วา) และใช้อักษรย่อว่า สน. 
1 เส้น มีค่าเท่ากับ
1,920 นิ้ว
160 คืบ
80 ศอก
20 วา
40 เมตร
ในทางกลับกัน
1 โยชน์ = 400 เส้น
== อ้างอิง ==
หน่วยความยาวไทย
โยชน์

โยชน์ เป็นหน่วยวัดความยาวของไทย มีระยะเท่ากับ 400 เส้น แต่เนื่องจาก 1 เส้นถูกกำหนดให้เท่ากับ 40 เมตรโดย พระราชบัญญัติมาตราชั่ง ตวง วัด พระพุทธศักราช ๒๔๖๖  ดังนั้นความยาว 1 โยชน์จึงมีระยะเทียบเท่ากับ 16,000 เมตร หรือ 16 กิโลเมตร
1 โยชน์ มีค่าเท่ากับ
4 คาวุต
8 โกรศ
400 เส้น
16,000 ทัณฑะ
32,000 ศอก
64,000 คืบ
640,000 นิ้ว (องคุลี)
2,560,000 กระเบียด
5,120,000 หุน (อนุกระเบียด)
16,000 เมตร
16 กิโลเมตร
== อ้างอิง ==
หน่วยความยาวไทย
นิ้ว (หน่วยความยาวไทย)

นิ้ว เป็นหน่วยวัดความยาว ของไทยซึ่งต่างจากของอังกฤษ
== มาตราวัด ==
1 นิ้ว มีค่าเท่ากับ
2.54 เซนติเมตร
4 กระเบียด
8 หุน
คืบ
ศอก
ในทางกลับกัน
1 คืบ = 12 นิ้ว
1 ศอก = 24 นิ้ว
1 วา = 96 นิ้ว
1 เส้น = 1,920 นิ้ว
1 โยชน์ = 768,000 นิ้ว
== ดูเพิ่ม ==
นิ้ว (หน่วยความยาวระบบอังกฤษ)
หน่วยความยาวไทย
หน่วยอังกฤษ
Tomme (lingtemaat)
ศูนย์พุทธศาสนศึกษา มหาวิทยาลัยออกซฟอร์ด

ศูนย์พุทธศาสน์ศึกษา มหาวิทยาลัยออกซฟอร์ด เป็นศูนย์ที่ก่อตั้งโดย ศ.ดร.ริชาร์ด กอมบริช ศาสตราจารย์โบเดนทางสันสกฤต แห่งมหาวิทยาลัยออกซฟอร์ด  ท่านศ.ดร.ริชาร์ด กอมบริช และเพื่อนร่วมงานซึ่งพยายามก่อตั้งศูนย์พุทธศาสน์ศึกษา คือ นายเจฟรี แบมฟอร์ด ได้เดินทางมายังประเทศไทย ในฐานะพระอาคันตุกะของสมเด็จพระเทพรัตนราชสุดา สยามบรมราชกุมารี ในเวลาเดียวกัน ก็ได้พยายามหาทุนเพื่อก่อตั้งตำแหน่งผู้เชี่ยวชาญภาษาบาลีและพระพุทธศาสนา นิกายเถรวาท ให้ศูนย์พุทธศาสน์ศึกษาที่กำลังจะก่อตั้งขึ้นใหม่ด้วย
ปัจจุบัน พระบาทสมเด็จพระปรมินทรมหาภูมิพลอดุลยเดช ได้มีพระบรมราชานุญาตให้ศูนย์พุทธศาสน์ศึกษาได้ใช้พระปรมาภิไธยในการตั้งตำแหน่งผู้ชำนาญทางภาษาบาลีและพระพุทธศาสนาประจำศูนย์พุทธศาสน์ศึกษาด้วย  ตำแหน่งที่ว่านั้น ก็คือ "King Rama IX Lecturership in Pali and Buddhist Studies" ขณะนี้ รัฐบาลไทยกำลังศึกษาข้อมูลเพื่อสนับสนุนการเงินแก่ศูนย์ดังกล่าวนี้อยู่
มหาวิทยาลัยออกซฟอร์ด
คณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์

คณะศิลปศาสตร์ (Faculty of Liberal Arts) มหาวิทยาลัยเทคโนโลยีราชมงคลรัตนโกสินทร์
== ประวัติ ==
คณะศิลปศาสตร์ มหาวิทยาลัยลัยเทคโนโลยีราชมงคลรัตนโกสินทร์ เดิมก่อตั้งในนาม "คณะศิลปศาสตร์" สถาบันเทคโนโลยีราชมงคล ตาม พระราชบัญญัติสถาบันเทคโนโลยีราชมงคล พุทธศักราช 2518 สืบเนื่องจากสถาบันเทคโนโลยีราชมงคล มีการเปลี่ยนแปลงฐานะเป็น มหาวิทยาลัยเทคโนโลยีราชมงคลรัตนโกสินทร์ พุทธศักราช 2548 จึงได้มีการเปลี่ยนแปลงโครงสร้างหน่วยงานภายในมหาวิทยาลัยเทคโนโลยีราชมงคลรัตนโกสินทร์ใหม่ คณะศิลปศาสตร์ประยุกต์ เป็นหนึ่งใน 6 คณะแรก ตามโครงสร้างใหม่ของมหาวิทยาลัยเทคโนโลยีราชมงคลรัตนโกสินทร์ ตามพระราชบัญญัติมหาวิทยาลัยเทคโนโลยีราชมงคล พุทธศักราช 2548 และเปลี่ยนชื่อมาเป็นคณะศิลปศาสตร์ ปัจจุบันคณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์ แบ่งการศึกษาเป็น 4 สาขาวิชา ได้แก่
1 สาขาวิชาศึกษาทั่วไป
2 สาขาวิชาภาษาญี่ปุ่น
3 สาขาวิชาภาษาจีน
4 สาขาวิชาภาษาอังกฤษเพื่อการสื่อสารสากล
จัดการศึกษาหลักสูตรศิลปศาสตรบัณฑิต สาขาวิชาต่าง ๆ ได้แก่
1. สาขาวิชาภาษาญี่ปุ่น เปิดทำการสอนรุ่นแรกในปีการศึกษา 2545
2. สาขาวิชาภาษาจีน เปิดทำการสอนรุ่นแรกในปีการศึกษา 2545
3. สาขาวิชาภาษาอังกฤษเพื่อการสื่อสารสากล เปิดทำการสอนรุ่นแรกในปีการศึกษา 2548
4. สาขาวิชาภาษาไทยเพื่อธุรกิจ (หลักสูตรนานาชาติ) กำลังอยู่ในกระบวนการเปิดหลักสูตร
== หลักสูตร ==
คณะศิลปศาสตร์ จัดการเรียนการสอน "หลักสูตรศิลปศาสตรบัณฑิต" ในสาขาวิชาต่าง ๆ ดังนี้
== รายนามผู้บริหารคณะศิลปศาสตร์ ==
=== รายนามคณบดี ===
== ที่ตั้ง ==
สำนักงานคณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์ ตั้งอยู่ ณ พื้นที่บพิตรพิมุขจักรวรรดิ ถนนจักรวรรดิ เขตสัมพันธวงศ์ กรุงเทพมหานคร
== แหล่งข้อมูลอื่น ==
วิทยาเขตบพิตรพิมุข จักรวรรดิ 
ศิลปศาสตร์
ราชมงคลรัตนโกสินทร์
เบียร์สด

เบียร์สด (draft beer , draught beer) เป็นเบียร์ที่จะไม่ผ่านกระบวนการฆ่าเชื้อระบบพาสเจอร์ไรซ์ คือเบียร์จากถังหมักจะไม่บรรจุใส่ขวดหรือกระป๋อง และเบียร์ชนิดนี้จะมีวันหมดอายุที่สั้นกว่าเบียร์ชนิดอื่นๆ
เบียร์สดมักจะผ่านการกรองและพาสเจอร์ไรซ์เพื่อให้ยีสต์หยุดการเติบโต
==อ้างอิง ==
เบียร์
หม้อน้ำลายวิจิตร

หม้อน้ำลายวิจิตร เป็นหม้อน้ำที่มีชื่อเสียงของจังหวัดนนทบุรี นิยมทำกันที่เกาะเกร็ด อ.ปากเกร็ด โดยมีพิพิธภัณฑ์อยู่ที่หอไทยนิทัศน์ ในวัดปรมัยยิกาวาส และบ้านย่าปรุง บนเกาะเกร็ด อำเภอปากเกร็ด จังหวัดนนทบุรี
== ส่วนประกอบ ==
หม้อน้ำลายวิจิตรของจังหวัดนนทบุรีจะแตกต่างไปจากเครื่องปั้นดินเผาของที่อื่นๆ โดยมีส่วนประกอบดังนี้
ส่วนฝาปิด เป็นดินเผาแกะสลักอย่างสวยงาม เป็นเหมือนทรงกรวยครอบปากหม้อ
ส่วนตัวหม้อ เป็นหม้อดินเผาที่ผ่านการแกะสลักอย่างปราณีต
ส่วนฐาน เป็นส่วนที่แตกต่างจากเครื่องปั้นดินเผาของที่อื่น คือจะมีฐานของหม้อตั้งไว้กับพื้นอีกทีหนึ่ง
วัฒนธรรมของจังหวัดนนทบุรี
งานศิลปกรรม
โอทอป
ทัศนศิลป์
อำเภอปากเกร็ด
ดาวเคราะห์แคระ

ดาวเคราะห์แคระ เป็นดาวชนิดหนึ่ง มีลักษณะคล้ายดาวเคราะห์ ตามการจำแนกชนิดดาวเคราะห์ที่เสนอโดยสหพันธ์ดาราศาสตร์สากล (International Astronomical Union : IAU) เมื่อวันที่ 24 สิงหาคม 2006
== นิยามของดาวเคราะห์แคระ ==
อยู่ในวงโคจรรอบดาวฤกษ์ แต่ตัวมันเองไม่ใช่ดาวฤกษ์
มีมวลพอเพียงที่จะมีแรงโน้มถ่วงของตัวเอง เพื่อเอาชนะแรง rigid body forces ทำให้รูปทรงมีสมดุลไฮโดรสแตติก (เกือบเป็นทรงกลมสมบูรณ์)
ไม่สามารถควบคุมแรงดึงดูดและวงโคจรของสิ่งต่าง ๆ ที่อยู่รอบวงโคจรของมัน
ไม่ใช่ดวงจันทร์บริวาร
นิยามได้เสนอขึ้นเมื่อวันที่ 24 สิงหาคม 2006 ที่ประชุมสหพันธ์ดาราศาสตร์สากล ที่กรุงปราก สาธารณรัฐเช็ก ทำให้ดาวพลูโตกลายเป็นดาวเคราะห์แคระ หลังจากเคยยอมรับว่าเป็นดาวเคราะห์ดวงหนึ่งในระบบสุริยะ ทั้งนี้เพราะไม่สามารถควบคุมแรงดึงดูดและวงโคจรของสิ่งต่าง ๆ ที่อยู่รอบวงโคจรของมันได้
ไฟล์:TheTransneptunians 73AU.svg|ภาพแสดงวัตถุพ้นดาวเนปจูน
== อ้างอิง ==
NPR: Dwarf Planets May Finally Get Respect (David Kestenbaum)
SPACE.com: Q&A: The IAU's Proposed Planet Definition 16 August 2006 2:00 am ET
BBC News: Q&A New planets proposal Wednesday, 16 August 2006, 13:36 GMT 14:36 UK
== ดูเพิ่ม ==
ดาวพลูโต
ดาวเคราะห์แคระ
วัตถุพ้นดาวเนปจูน
คลองสมเด็จเจ้าพระยา

คลองสมเด็จเจ้าพระยา หรืออาจเรียกในชื่อต่าง ๆ ว่า คลองสานสมเด็จ หรือบางทีก็เรียก คลองลัดวัดอนงค์ เป็นคลองที่แยกออกจากฝั่งซ้ายของคลองสานในเขตคลองสาน ขุดผ่านบริเวณบ้านของสมเด็จเจ้าพระยา 3 ท่านคือ สมเด็จเจ้าพระยาบรมมหาประยูรวงศ์ สมเด็จเจ้าพระยาบรมมหาพิชัยญาติ และสมเด็จเจ้าพระยาบรมมหาศรีสุริยวงศ์ (เดิมยังมีชื่อเรียกว่า "คลองสามพระยา") เพื่อใช้ในการสัญจรทางน้ำ ลำคลองเลียบไปกับถนนสมเด็จเจ้าพระยาในปัจจุบัน ผ่านหน้าวัดพิชยญาติการาม ลอดผ่านถนนประชาธิปกเข้าพื้นที่เขตธนบุรี ผ่านข้างมหาวิทยาลัยราชภัฏธนบุรีและมหาวิทยาลัยราชภัฏบ้านสมเด็จเจ้าพระยา ไปบรรจบคลองบางไส้ไก่ซึ่งจะไปทะลุออกคลองบางกอกใหญ่ (บางหลวง) ในบริเวณใกล้ ๆ กัน คลองสมเด็จเจ้าพระยามีความยาว 2.5 กิโลเมตร กว้าง 4–11 เมตร ลึกเฉลี่ย 0.6 เมตร
คลองสมเด็จเจ้าพระยา (ร่วมกับคลองสานช่วงต้น) เป็นคลองที่คณะรัฐมนตรีมีมติไว้เมื่อ พ.ศ. 2510 ให้อนุรักษ์ไว้ สถานที่สำคัญริมฝั่งคลองสมเด็จเจ้าพระยา ได้แก่ ป้อมปัจจามิตร โรงพยาบาลสมเด็จเจ้าพระยา และวัดพิชยญาติการามวรวิหาร เป็นต้น
==การตั้งชุมชนริมคลอง==
คลองสานเป็นคลองขุดสมัยโบราณ เมื่อมีการขุดลัดคลองบางกอกในสมัยสมเด็จพระไชยราชาธิราช ย่านคลองสานได้กลายเป็นที่พักอาศัยและจุดพักเรือที่สำคัญ รวมถึงเป็นแหล่งที่ตั้งโกดังสินค้าของพ่อค้าเรือสำเภาโดยเฉพาะชนชาติจีนมากกว่าชนชาติอื่น นอกจากนี้บริเวณนี้ยังเป็นแหล่งเกษตรกรรมในการทำเรือกสวนเพื่อส่งสินค้าเกษตรให้กับบางกอก
ปลายสมัยกรุงธนบุรีจนถึงสมัยรัตนโกสินทร์ บริเวณนี้เป็นบ้านเรือนของขุนนางโดยเฉพาะตระกูลบุนนาคที่ย้ายมาในสมัยรัชกาลที่ 2 ที่เรียกว่า บ้านสมเด็จ ซึ่งก่อนย้ายมาบริเวณนี้เป็นสวนกาแฟ
เมื่อสมเด็จเจ้าพระยาบรมมหาศรีสุริยวงศ์ (ช่วง บุนนาค) ได้ต่อเรือกำปั่นจักรข้างขึ้นลำหนึ่ง ชื่อ "อรรคราชบรรยง" โรงต่อเรืออยู่ตรงข้ามกับหน้าวัดพิชยญาติการาม สมเด็จเจ้าพระยาฯ ให้ขุดคลองสานเดิมขยายให้กว้างและลึกเพื่อจะนำเรือลงน้ำออกแม่น้ำเจ้าพระยา
==อ้างอิง==
== แหล่งข้อมูลอื่น ==
แผนที่กรุงเทพมหานคร  โดย 
สมเด็จเจ้าพระยา
โบราณสถานในกรุงเทพมหานคร
คลองสามวา

คลองสามวา เป็นคลองซึ่งเชื่อมระหว่างคลองหกวาสายล่างกับคลองแสนแสบ เริ่มต้นจากฝั่งตรงข้ามปากคลองหกที่สี่แยกวัดประชุมราษฎร์ในพื้นที่อำเภอลำลูกกา จังหวัดปทุมธานี จากนั้นไหลไปทางทิศใต้และทิศตะวันออกเฉียงใต้เมื่อผ่านหลังหมู่บ้านเดอะแพลนท์ วงแหวน-ลำลูกกา จากนั้นไหลไปทางทิศใต้อีกครั้งเข้าสู่กรุงเทพมหานคร ผ่านเขตคลองสามวา และไปบรรจบคลองแสนแสบที่สี่แยกตลาดมีนบุรี (ตลาดเก่า) ตรงข้ามกับปากคลองสองต้นนุ่น ในพื้นที่เขตมีนบุรี มีคลองซอยหลักแปดคลองแบ่งเป็นสองฟาก คือ คลองหนึ่งตะวันตก คลองหนึ่งตะวันออก คลองสองตะวันตก คลองสองตะวันออก คลองสามตะวันตก คลองสามตะวันออก คลองสี่ตะวันตก และคลองสี่ตะวันออก
==ประวัติ==
คลองสามวาอาจมีชื่อตั้งจากลักษณะความกว้างคลอง โดยในสมัยพระบาทสมเด็จพระจุลจอมเกล้าเจ้าอยู่หัว เมื่อ ร.ศ. 110 (พ.ศ. 2434) ตามกฎหมายได้กำหนดคลอง 3 ขนาด คือ ขนาดแรก กว้างตั้งแต่สามวาลงมา เป็นคลองขนาดเล็กสุด ขนาดที่สอง กว้างตั้งแต่สี่ถึงหกวา เป็นคลองขนาดกลาง และขนาดที่สาม กว้างตั้งแต่เจ็ดวาขึ้นไป เป็นคลองขนาดใหญ่ คลองที่ขุดใหม่และยังไม่ได้รับพระราชทานชื่อ จึงเรียกชื่อคลองตามขนาดความกว้างของคลองตามที่ได้ขอพระราชทานว่า "คลองสามวา"
จากพระราชนิพนธ์ หนังสือเสด็จประพาสต้นในการเสด็จประพาสเมืองมีนบุรี เมื่อ พ.ศ. 2451 มีความว่า "ลงเรือไปดูคลองสามวา คลองสามวานี้เป็นของกรมภูธเรศขุด แต่เดี๋ยวนี้ใหญ่กว่าสามวามาก ขุดก่อนบริษัทขุดคลองเหนือขึ้นไปจดคลองหกวาสายใต้" จากข้อความดังกล่าวจึงทำให้เข้าใจได้ว่า พระเจ้าบรมวงศ์เธอ กรมหมื่นภูธเรศธำรงศักดิ์เป็นผู้ขุดคลองนี้ บางแหล่งข้อมูลระบุว่าขุดเมื่อ พ.ศ. 2409 แรกขุดลึก 6 ศอก กว้าง 3 วา
เขตคลองสามวาแต่เดิมอยู่ในเขตมีนบุรี ต่อมาประกาศแยกเขตใหม่เมื่อ พ.ศ. 2540 เรียกว่า "เขตคลองสามวา" ตามชื่อคลองนี้
==อ้างอิง==
== แหล่งข้อมูลอื่น ==
แผนที่กรุงเทพมหานคร  โดย 
สามวา
สามวา
สามวา
พระโขนง

พระโขนง สามารถหมายถึง
การปกครอง
เขตพระโขนง กรุงเทพมหานคร
* แขวงพระโขนงใต้ เขตพระโขนง
แขวงพระโขนง เขตคลองเตย กรุงเทพมหานคร
แขวงพระโขนงเหนือ เขตวัฒนา กรุงเทพมหานคร
อื่น ๆ
แยกพระโขนง จุดตัดระหว่างถนนพระรามที่ 4 กับถนนสุขุมวิทและถนนสุขุมวิท71 กับ ถนนสุขุมวิท
สะพานพระโขนง
คลองพระโขนง
สถานีพระโขนง สถานีหนึ่งในระบบรถไฟฟ้าบีทีเอส สายสุขุมวิท
ตลาดพระโขนง
แม่นากพระโขนง
แม่นาคพระโขนง เดอะมิวสิคัล ละครเวที
พี่มาก..พระโขนง ภาพยนตร์
โรงเรียนพระโขนงพิทยาลัย
โครูนาเช็ก

โครูนาเช็ก เป็นสกุลเงินของประเทศเช็กเกีย อักษรย่อตามรหัส ISO 4217 คือ CZK ใน
1 โครูนาประกอบด้วย 100 ฮาเลรู เหรียญประกอบด้วยเหรียญ 50 ฮาเลรู, 1, 2, 5, 10, 20 และ 50 โครูนา (สำหรับ 20 โครูนา นิยมใช้เหรียญมากกว่า และสำหรับ 50 โครูนา นิยมใช้ธนบัตรมากกว่า) ธนบัตรประกอบด้วยธนบัตร 20, 50, 100, 200, 500, 1000, 2000 และ 5000 โครูนา
== อัตราแลกเปลี่ยน ==
ในวันที่ 1 กันยายน 2553 อัตรแลกเปลี่ยนคือ
1 บาท = 28.5267 โครูนา
1 ดอลลาร์สหรัฐ = 22.5684 โครูนา
1 ปอนด์สเตอร์ลิง = 41.7997 โครูนา
== แหล่งข้อมูลอื่น ==
Czech banknotes  ธนาคารแห่งเช็กเกีย
Czech coins  ธนาคารแห่งเช็กเกีย
สกุลเงิน
สิ่งพิมพ์รายคาบ

สิ่งพิมพ์รายคาบ หมายถึง สิ่งพิมพ์เย็บเล่มที่มีกำหนดออกระบุไว้แน่นอนและต่อเนื่อง มีกำหนดระยะเวลาออกไว้แน่นอนและสม่ำเสมอ เช่น ทุก 1 เดือน (รายเดือน) ทุก 15 วัน (รายปักษ์) ทุก 7 วัน (รายสัปดาห์) เนื้อหาในเล่มประกอบไปด้วยบทความต่างๆ เรื่องราวที่ทันสมัย ทันต่อเหตุการณ์ บางเรื่องจบในฉบับแต่บางเรื่องลงต่อเนื่องกันไปหลายฉบับ เนื้อเรื่องภายในเล่มอาจจะจำกัดขอบเขตตามแขนงวิชาใดวิชาหนึ่ง หรืออาจจะเป็นเรื่องทั่วๆ ไปแตกต่างกันตามวัตถุประสงค์ของผู้จัดทำ
== ประเภทของสิ่งพิมพ์รายคาบ ==
วารสารวิชาการ หมายถึงสิ่งพิมพ์รายคาบที่ตีพิมพ์เป็นระยะอย่างสมำเสมอและจะต้องผ่านการตรวจคุณภาพบทความโดยผู้รู้ในสาขาวิชานั้นๆ หรือที่เรียกวารสารประเภทนี้เป็นการเฉพาะว่า วารสารผ่านการทบทวนโดยผู้รู้เท่ากัน (peer-reviewed periodical) วารสารวิชาการเป็นเวทีสำหรับการแนะนำและนำเสนอผลงานค้นคว้าวิจัยใหม่หรือความเห็นทางวิชาการใหม่ๆ
นิตยสาร คือสิ่งพิมพ์รายคาบที่ออกเป็นระยะสำหรับผู้อ่านทั่วไป มีเนื้อหาหลากหลาย มุ่งทั้งให้ความรู้และความบันเทิง ความรู้มักเป็นไปในลักษณะที่ให้ความรอบรู้ โดยทั่วไปหารายได้จากการโฆษณาและวางขายทั่วไป ผู้อ่านสามารถบอกรับเป็นสมาชิกได้
นิตยสารวิชาชีพ ได้แก่สิ่งพิมพ์รายคาบที่ออกโดยกลุ่มวิชาชีพต่างๆ ประกอบด้วยบทความทางวิชาการที่ไม่ผ่านการทบทวนโดยผู้รู้เท่ากัน ปกิณกะคดีและความรู้ในวิชาชีพสำหรับบุคคลทั่วไป ปกติวางจำหน่ายทั่วไปและมีรายได้จากการโฆษณา
นิตยสารข่าวเชิงวิจารณ์ หมายถึงสิ่งพิมพ์รายคาบที่เสนอบทความและบทวิจารณ์ วิเคราะห์ข่าว สรุปข่าวทางด้านต่างๆ เช่น การเมือง  เศรษฐกิจ เนื้อหาส่วนใหญ่ค่อนข้างหนัก เช่น มติชนสุดสัปดาห์ สยามรัฐสัปดาห์วิจารณ์ เป็นต้น
หนังสือพิมพ์รายวัน ที่เน้นข่าวและข้อมูลข่าวสารทั่วไป ปกติจะพิมพ์ด้วยกระดาษราคาถูก หนังสือพิมพ์รวมรวมข่าวฉบับแรกของโลก ชื่อ Relation aller Fürnemmen und gedenckwürdigen Historien หรือ "รวมข่าวสำคัญและน่าจดจำ" โดย "โยฮานน์ คาโรลัส" (Johann Carolus) ตีพิมพ์ในเยอรมนีเมื่อ พ.ศ. 2148 (สมัยพระนเรศวร)
นิตยสาร หนังสือพิมพ์รายวันและนิตยสารรายสัปดาห์นับเป็นส่วนประกอบหลักของ สิ่งพิมพ์รายคาบ
== ดูเพิ่ม ==
หมวดหมู่บทความเกี่ยวกับการแบ่งประเภทหลักและประเภทย่อยสื่อสิ่งพิมพ์ ในบทความหลักวิกิภาษาอังกฤษ
หนังสือ